Πρωτάθλημα Ε.Π.Σ. Πειραιώς 1931-32

Στο 8ο πρωτάθλημα της Ε.Π.Σ. Πειραιώς 1931-32 δεν μετείχαν οι δυο καλύτεροι πειραϊκοί σύλλογοι: Ολυμπιακός και Εθνικός Πειραιώς, που έλαβαν μέρος στην Εθνική κατηγορία. Έτσι πρωταθλήτρια αναδείχθηκε η Άμυνα Κοκκινιάς για δεύτερη φορά στην ιστορία της, όπως και την προηγούμενη περίοδο. Ο αριθμός των ομάδων-μελών της Ένωσης παρέμεινε 14, όσα υπήρχαν στο τέλος της προηγούμενης σεζόν και αποκαλούνταν πλέον "ιδρυτικά μέλη", σύμφωνα με το νέο καταστατικό του Απριλίου 1931.

 Α΄ κατηγορία 
μικρογραφία|δεξιά|250px|Η πρωταθλήτρια Πειραιά 1932, Άμυνα Κοκκινιάς.
Μετείχαν τρεις ομάδες αλλά δεν είναι γνωστές όλες οι αγωνιστικές λεπτομέρειες. Πρωταθλήτρια αναδείχθηκε η Αμυνα, η οποία διεκδίκησε σε αγώνες διαβάθμισης από τον Ολυμπιακό την άνοδο στην Εθνική κατηγορία του επόμενου έτους, χωρίς να τα καταφέρει. Ο Πειραϊκός δεν κατέβηκε σε όλα τα ματς και μοιραία υποβιβάστηκε.

 Πρωταθλήτρια
 Άμυνα Κοκκινιάς
 Σύνθεση: Λάσκος (τερμ.), Καζανόπουλος, Σπύρος Κοντούλης, Κ. Παϊογλής (ή Παϊζλής), Μαλλάρας, Ρόδιος, Γερασίμου, Πολυζωίδης, Θηριώτης Ι, Σγούρος, Δαμιανίδης, Σπυρόπουλος (τερμ.), Ζεϊμπέκος, Ι. Κοντούλης, Φωτόπουλος, Θηριώτης ΙΙ και ΙΙΙ.Οι ποδοσφαιριστές αυτοί αγωνίστηκαν στους δύο αγώνες διαβάθμισης που έδωσε η Άμυνα με τον Ολυμπιακό για την άνοδο στην Εθνική κατηγορία στις 31/7 και 7/8/1932, Ηλ. Λέκκα, "Η Εποποιία του ελληνικού ποδοσφαίρου", "Αθλητική Ηχώ", 1/9/1974.

 Βαθμολογία 

ΟμάδαΑγ.Βαθ.1. Άμυνα Κοκκινιάς 46**2. Φαληρικός Σύνδεσμος* 4  6**3. Πειραϊκός Όμιλος 4 0
*Είχε απορροφήσει την Πειραϊκή Ένωση.
**Στον αγώνα κατάταξης επικράτησε η Άμυνα με 4-1 αλλά η νίκη της αναγνωρίστηκε έπειτα από περιπετειώδη διαδικασία. Ο Φαληρικός υπέβαλε ένσταση για χρησιμοποίηση τιμωρημένων παικτών από την Άμυνα και συγκεκριμένα τους Νεγρεπόντη, Συμεωνίδη, Θηριώτη και Λαπατά. Η ένσταση απορρίφθηκε από την Επιτροπή Πρωταθλήματος, έγινε δεκτή από το Δ.Σ. της ΕΠΣ Πειραιά αλλά απορρίφθηκε από την ΕΠΟ.

 Αγώνες διαβάθμισης στην Εθνική κατηγορία 
Σύμφωνα με τον κανονισμό της εποχής από τις ομάδες που μετείχαν στο εθνικό πρωτάθλημα, όποια τερμάτιζε σε χαμηλότερη θέση από τις υπόλοιπες της ίδιας Ένωσης έπρεπε να δώσει διπλό αγώνα διαβάθμισης με την πρωταθλήτρια του τοπικού πρωταθλήματος ώστε να κριθεί ποια θα πάρει μέρος στο επόμενο Εθνικό Πρωτάθλημα 1932-33. Σύμφωνα με τη βαθμολογία αντιμέτωποι τέθηκαν ο 5ος του εθνικού πρωταθλήματος Ολυμπιακός και η Άμυνα ως πρωταθλήτρια της Α΄ ΕΠΣ Πειραιά. Ο Ολυμπιακός επικράτησε άνετα και παρέμεινε στο εθνικό πρωτάθλημα. Οι σχετικοί αγώνες ήταν:

 Ολυμπιακός - Άμυνα Κοκκινιάς: 6-1, 2-0.

 Αγώνας διαβάθμισης στην Α΄ κατηγορία 
Ο πρώτος της Β΄ κατηγορίας Αργοναύτης έδωσε αγώνα διαβάθμισης για την Α΄ κατηγορία με τον ουραγό αυτής Πειραϊκό. Νικητής αναδείχθηκε ο Αργοναύτης και ανήλθε στην Α΄ κατηγορία.
 Αργοναύτης Πειραιά - Πειραϊκός Όμιλος: 2-0, 3-3.

 Β΄ κατηγορία 
μικρογραφία|δεξιά|250px|Ο Αργοναύτης Πειραιά του 1932.
Στη Β΄ κατηγορίες μετείχαν 5 σύλλογοι αλλά δεν είναι γνωστές πολλές αγωνιστικές λεπτομέρειες.

Β΄ ΚατηγορίαΟμάδες που μετείχαν    1 Αργοναύτης Πειραιά* πρωταθλητής, διαβάθμιση και άνοδος στην Α΄2Θησεύς δευτεραθλητής με 6β. 3ν-1ητ.  3Φαληρική Ένωσις 4Νεάπολις 5ΑΕΚ Πειραιώς  διαβάθμιση, παρέμεινε
* Σύνθεση Αργοναύτη: Νικολαΐδης, Λιάρος, Χατζηγεωργίου, Γιάνναρος, Βογιαντζής, Παπαδίας, Χατζηαντωνίου, Σπούργιτας, Ανδρεάδης, Κόης, Πασχάλης.

 Αγώνας διαβάθμισης στην Β΄ κατηγορία 
Η ουραγός της Β΄ Κατηγορίας ΑΕΚ Πειραιώς έδωσε αγώνα διαβάθμισης με τον πρωταθλητή της Γ΄ Κατηγορίας Άρη Πειραιώς. Νικήτρια αναδείχθηκε η ΑΕΚ Πειραιώς και παρέμεινε στην Β΄ Κατηγορία.
 ΑΕΚ Πειραιώς - Άρης Πειραιώς: 4-3.

 Γ΄ κατηγορία 

Η Γ΄ κατηγορία έγινε σε δύο ομίλους των 4 ομάδων. Στον τελικό του ενός ομίλου η Προοδευτική νίκησε τους Φιλάθλους με 3-1. Όμως, Προοδευτική και Φίλαθλοι τιμωρήθηκαν για αντικανονική συμμετοχή παικτών και την πρώτη θέση πήρε ο τρίτος της βαθμολογίας, Άρης Πειραιώς. Στο 2ο όμιλο, στον τελικό είχαμε "Φρεαττύς"-"Μοσχάτο" 3-2. Στον τελικό της κατηγορίας μεταξύ των 2 πρωταθλητών ομίλων, ο Άρης επικράτησε της Φρεαττύδας και στη συνέχεια έδωσε αγώνα διαβάθμισης με την ουραγό της Β΄ Κατηγορίας ΑΕΚ Πειραιώς για την άνοδο αλλά ηττήθηκε.

Γ΄ ΚατηγορίαΑ΄ όμιλος    1Άρης Πειραιώς 2 Προοδευτική Νεολαία*3ΑΠΟ Φίλαθλοι* 4Ατρόμητος Καμινίων  
*Τελικός Α΄ ομίλου: Προοδευτική - Φίλαθλοι: 3-1. Ο δύο ομάδες μηδενίστηκαν.

Γ΄ ΚατηγορίαΒ΄ όμιλος    1 Φρεαττύς* 2 Μοσχάτο* 3 Δεξαμενή 4 ;
*Τελικός Β΄ ομίλου: Φρεαττύς - Μοσχάτο: 3-2

 Τελικός Γ΄ κατηγορίας: Άρης Πειραιώς - Φρεαττύς: επικράτησε ο Άρης αλλά στη συνέχεια ηττήθηκε στον αγώνα διαβάθμισης από την ουραγό της Β΄ Κατηγορίας, ΑΕΚ Πειραιώς.

 Πηγές 

 Ηλεκτρονικό αρχείο εφ. "Αθλητική Ηχώ".
 εφ. "Αθλητικός Τύπος" 1932. 
 Ανδρέας Μπόμης, "Γκολ 2000 Ένας αιώνας ποδόσφαιρο", Εκδόσεις Πελεκάνος, Αθήνα 1999, σ. 227-229.
 Γεώργιου Πασαμήτρου, "Η ιστορία του πειραϊκού ποδοσφαίρου", εφ. "Αθλητική Ηχώ" 22-24 Μαρτίου 1951.
 Στατιστική ποδοσφαίρου.

 Αναφορές 

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1931-1932